10.35 बजे तक भी नहीं पहुंचे ऑफिस, वेतन काटने का नोटिस
मंदसौर | देर से आने की आदत की शिकायत पर कलेक्टर स्वतंत्र कुमार सिंह ने सोमवार को याेजना व सांख्यिकी विभाग और सामाजिक न्याय विभाग का निरीक्षण किया। रजिस्टर के अनुसार 10 कर्मचारी सुबह 10.35 तक नहीं पहुंचे थे। कलेक्टर ने सभी को नोटिस जारी करने के निर्देश देते हुए समाधानकारक जवाब नहीं मिलने पर एक दिन का वेतन काटने के आदेश दे दिए। कमलेश रोखले, प्रभाकर राव छड़ीदार , दिलीपकुमार गौड़, विमलकुमार पाटीदार, उम्मेदसिंह राठौर, तुलसीराम द्विवेदी का वेतन कटेगा। इसके अलावा सामाजिक न्याय विभाग के रामचंद्र चौहान, राघवेंद्र राठौर, सुमन सलाम, कोमल गिरी गोस्वामी का जवाब सही नहीं होने पर वेतन काटा जाएगा।
hin_Deva hin_Deva